James Blunt 4 évvel ezelőtti, óriási sikerű koncertje után visszatér Budapestre új, The Afterlove elnevezésű turnéjával. Kevés olyan előadó van, aki ennyire gyorsan lett világsztár és mégis megmaradt szerény, póz nélküli embernek, mint James Blunt. A felső-középosztálybeli családból származó énekes – eredeti nevén James Hillier Blount – 1974-ben született az angliai Tidworth-ben és 14 évesen vásárolta első gitárját, amellyel dalokat kezdett írni. Legújabb albuma The Afterlove címmel tavasszal jelent meg, az elmúlt hónapokban pedig Robin Schulz szerzeményével, az OK című dallal hallható folyamatosan a rádiókban.